dh-unibe/image-text_koenigsfelden-charters-post-1500 huggingface dataset:
Wir, schulth̄s und rât ze Brugg, bekennend offenlich mitt disem brieff, das wir uff hùttigen tag, datū disz briefs, ✳
ein bappirin brieff mitt einem ze rugg uffgedrucktem insigel unsers allergnedigisten hern, des Roͤmschen kùngs
hernach genempt, guͦten, gerechten, unbresthafften und unvˀserten an bappir, schrifft und insigel gesechen, funden
und lesend verhoͤrt habend, ✳ von wort ze wort wisende, als hernach eigenlich geschriben stàt: ✳ ✳ wir, Fridreich,
von gottes gnaden Roͤmischer kùnig, zuͤ allen zeyten merer des reichs, ✳ hertzog ze Oͤsterrich, ze Steir, ze Kernden
und ze Krain, grave zuͤ Tyrol ꝫcꝭ, ✳ embieten dem erwirdigen ✳ Heinreichen, byschofen zû Costentz, unsˀm fùrstē
und lieben andèchtigen, unser gnad und alles guͦt. erwirdiger fùrst und lieber andèchtiger, ✳ wand wir den
ersamen, geistleichen, unsern lieben andèchtigen, ✳ der abbtessin und dem convent unsers gotzhaus zuͦ Kùnigsveld von meniger ursach wegen mitt sundˀn gnaden pillich genaͤigt und daran sin, ✳ das sy in irn wesen, freiheyten und gnaden geruͦleich beleiben und gehalten werden, und wann
du
in nach dem und sy in deinem bystuͦm sind
fùrderleich und hilffleich sein macht und dir das auch zuͦgepuͤret, darumb so begˀn wir vor diner andàcht
und empfelhen dir ouch von Roͤmischer kùnigleicher macht ernstleich und vestecleich mitt disem brieff, ob
dir die egen̄t abbtessin und convent icht irˀ und irs gotshaus geprechen und beschwaͤrung fùrbringen und
dich darin̄ anruͤffen wurden, ✳ das du in̄ dann von unsern als eins Roͤmischen kùnigs, auch als ains fùrstē
von Oͤsterrich und besunder als von dines ampts wegen darin̄ hilfflich, raͤtleich, beygestendig und fùrderleich
seist nach deinem pesten vermugen, daran tuͦst du uns solich sunder dienst und wolgevallen, die uns gen
deiner andâcht gnedicleich steend zù erkennen. geben zù der Neuwstatt an freytag nach des heiligen creutzs
tag exaltaton̄, anno ꝫcꝭ quadragesimo, uns₎s reichs im ersten jare. ✳ es stuͦnd ouch indem brieve under der
jetzgemelten geschriffte mitt mindrˀ geschriffte geschriben: ad mandatum domī regis Cuͦnradus, pp̄tus
Wyenn̄, cancell̄. ✳ und des alles ze warem und vestem urkùnd habend wir, obgen̄ schulth̄s und rate
ze Brugg, unser statt secret, uns, gemeinˀ unser statt und burgˀn und unsˀn nachkomen in all weg àn
schaden, offenlich tûn hencken andisen brieff und vidimus, uff fritag nach dem heiligen wienacht tag
des jars, do man zalt nach der gebùrt Cristi vierzechenhundert und darnach im vierzigisten jare.
Kgsf. 613
Konigsf.
613
Staatsarchiv
AARGAU
440
alsz ùnser her der kùnig
ùnserm heran vō Costantz
geschriban hatt ✳ das er
sy die fròwan beschirm
by irē fryheit₎ plipn̄ las
und halt
vidimꝰ
zuͦ Brùgg
gevertiget
lxvij
K
A 35
1440 .